Harare
Harare (ranije Salisbury) je glavni grad Zimbabvea. Prema podacima iz 2006. brojao je 1.600.000 stanovnika, a 2.800.000 računajući metropolitansku oblast. To je najveći grad u Zimbabveu, i njegov je administrativni, ekonomski i komunikacioni centar. Također je centar trgovine duhanom, pamukom i voćem. U njegovoj blizini nalaze se rudnici zlata, a gradska industrija je uglavnom industrija tekstila, čelika kao i hemijska industrija. Pozicija grada je 17°51'50" jug, 31°1'47" istok.